Bermuda (Albert Gleizes)

Bermuda on ranskalaisen taiteilijan Albert Gleizesin maalaus (guassi, lyijykynä, vesiväri) vuodelta 1917. Kooltaan tämä työ on 22×28 cm ja se kuuluu Ateneumin taidemuseon Ester ja Jalo Sihtolan lahjoituskokoelmiin.

Albert Gleizes oli mukana kubismin synnyssä. Hän oli tutustunut Le Fauconiin, Robert Delaunay`hen ja Fernand Légeriin, mikä vaikutti suuresti asiaan. Gleizes julkaisi Jean Metzingerin kanssa kirjan kubismista (Du Cubisme), mutta myös vuonna 1923 teoksen La Peinture, jota on pidetty yhtenä abstraktin taiteen tärkeimpänä ohjelmanjulistuksena. Albert Gleizes muutti vuonna 1916 New Yorkiin, josta hän keväällä 1916 teki matkan Barcelonaan. Täältä hän palasi syksyllä takaisin Bermudan kautta.

Bermuda-maalauksessa näkyy esittäviä kaupunkitaloja, näiden takana kapeita puita, muun maalauksen ollessa pilkottu kubistisesti. Gleises siirtyi täyteen abstraktioon 1920-luvun alussa.

Lähteet

Ateneumin kokoelmat
Ranskalaiset maalaukset
Maisemamaalaukset